《寻云陟累榭送严子善之上犹》
元代·刘崧

寻云陟累榭，遐览以舒忧。皛皛天宇清，矗矗栏楹幽。

静赏抚危构，浩歌睇崇丘。君子有远行，佳期谁与俦。

饯言以遵路，延伫更临流。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。